Leiligheten er fantastisk! For de som setter pris på høy standard og flotte detaljer, er denne perfekt, og leiligheten er enda romsligere og flottere enn bildene viser. All kommunikasjon i forkant gikk fint, og vi fikk en varm velkomst av vertskapet. I tillegg var kjøleskapet fylt opp med både vin, vann og juice. Kaffekapsler,te, et utvalg snacks og nydelige kaker var også satt frem. Beliggenheten er super, et par minutters gange til U-Bahn, og fem minutters reise til sentrum. Enda et pluss er fleksibel utsjekking, slik at vi fikk muligheten til å beholde leiligheten frem til en sen flyavgang. Jeg anbefaler denne vertinnen på det varmeste, og vil gjerne benytte en senere anledning til å leie den igjen. Tusen takk!